විනාශවීමේ අවදානමට ලක්වෙමින් තිබූ මාවනැල්ල - අරණායක සැලව රජමහා විහාරස්ථානයේ ප්‍රතිසංස්කරණ කටයුතු මේ වන විට ආරම්භ කර තිබෙනවා.ඒ පසුගියදා හිරු ප්‍රවෘත්ති ඔස්සේ සිදුකෙරුණු අනාවරණයෙන් පසුවයි.කීර්ති ශ්‍රී රාජසිංහ රජ සමයේ ඉදිකිරීම් අරඹා ශ්‍රී වික්‍රම රාජසිංහ රජ සමයේ වැඩ අවසන් කර ඇති බව කියවෙන මාවනැල්ල - අරණායක සැලව රජමහාවිහාරස්ථානයේ තත්ත්වය පිළිබඳව පසුගිය නවම් පොහෝදින අප අනාවරණය කළා.එහිදී බලධාරීන්ගේ අවධානය යොමු කෙරුණේ විහාරයේ ඇති මහනුවර යුගයට අයත් බිතු සිතුවම් විනාශවෙමින් පවතින ආකාරය, විහාරගෙය ගිලා බසිමින්පැවතීම ඇතුළු අඩුපාඩු රැසක් පිළිබඳවයි.හිරු අනාවරණයෙන් පසුදිනම පුරාවිද්‍යා දෙපාර්තමේන්තුමේන්තුවේ නිලධාරීන් විහාරස්ථානයේ නිරීක්ෂණ කටයුතු සඳහා පැමිණ තිබෙනවා.විහාරාධිපති පූජ්‍ය බෙංගමුවේ නන්දවිමල හිමියන් සඳහන් කළේ මේ වන විට ගිලා බැසීමට ලක්වූ විහාරගෙයි ප්‍රතිසංස්කරණ කටයුතු ආරම්භ කර ඇති බවයි.මෙරට ඓතිහාසික උරුමය, මතු පරපුරටත් දායාද කිරීමට බලධාරීන්ගේ අවධානය යොමුවීම සතුටට කරුණක්.